CELEX: 62010CN0044
Language: sk
Date: 2010-01-28 00:00:00
Title: Vec C-44/10: Žaloba podaná 28. januára 2010 — Európska komisia/Portugalská republika

17.4.2010   
            
            
               SK
            
            
               Úradný vestník Európskej únie
            
            
               C 100/23
            
         Žaloba podaná 28. januára 2010 — Európska komisia/Portugalská republika
   (Vec C-44/10)
   2010/C 100/33
   Jazyk konania: portugalčina
   
      Účastníci konania
   
   
      Žalobkyňa: Európska komisia (v zastúpení: A. Alcover San Pedro a P. Guerra e Andrade, splnomocnení zástupcovia)
   
      Žalovaná: Portugalská republika
   
      Návrhy žalobkyne
   
   
               —
            
            
               určiť, že Portugalská republika si tým, že neprijala prostredníctvom vydávania povolení v súlade s článkami 6 a 8 smernice 2008/1/ES (1), ani prostredníctvom prehodnotenia, a ak je to potrebné aktualizovaním povolení pre existujúce prevádzky, potrebné opatrenia, aby tieto prevádzky mohli od 30. októbra 2007 začať svoju činnosť v súlade s článkami 3, 7, 9, 10, 13, článkom14 bodmi a) a b) a článkom 15 ods. 2, nesplnila povinnosti, ktoré jej vyplývajú z článku 5 ods. 1 smernice Európskeho parlamentu a Rady 2008/1/ES z 15. januára 2008 o integrovanej prevencii a kontrole znečisťovania životného prostredia (smernica IPPC).
            
         
               —
            
            
               zaviazať Portugalskú republiku na náhradu trov tohto konania.
            
         
      Žalobné dôvody a hlavné tvrdenia
   
   Zo znenia článku 4 v spojení s článkom 5 ods. 1 smernice PRIP vyplýva, že členské štáty musia zabezpečiť vydávanie povolení pre nové alebo existujúce prevádzky v súlade s článkami 6 a 8 smernice. Členské štáty musia taktiež prehodnotiť a ak je to potrebné, aktualizovať podmienky na udelenie povolení pre existujúce prevádzky pred 31. októbrom 2007.
   Na jednej strane podľa informácii poskytnutých v roku 2008 portugalskými úradmi neboli mnohé prevádzky predmetom príslušnej žiadosti o povolenie. Na druhej strane zo všetkých 632 prevádzok bolo 280 v prevádzke bez vydania príslušného povolenia.
   Podľa aktualizovaných informácií bolo 480 prevádzkam z 577 vydané povolenie, zatiaľ čo 17 žiadostí o povolenie je predmetom preskúmania.
   
      (1)  Ú. v. EÚ L 24, s. 8.